Държавен вестник, бр. 6, 2014 г., стр. 57

БРОЙ  6	
Д Ъ Р Ж А В Е Н  В Е С Т Н И К 	
СТР.  57  
5. сумарната скорост на изменение на изход-
ната мощност на генераторите, участващи във 
вторичното регулиране, трябва да бъде достатъч-
на за целите на регулирането; тя се дефинира в 
проценти от номиналната мощност на генерира-
щия блок за единица време и зависи от типа на 
първичния енергиен ресурс; за ГПЕЦ – скорост 
8 % за минута, за ВЕЦ с изравнители – от 1,5 % 
до 2,5 % за секунда, за кондензационни ЕЦ на 
вносни въглища – от 2 % до 4 % за минута, и 
за КЕЦ на лигнитни въглища – от 1 % до 2 % 
за минута;
6. вторичното регулиране трябва да действа 
непрекъснато както при малки отклонения на 
честотата и обменните мощности, свързани с 
нормалната експлоатация, така и при големи 
отклонения, свързани със загуба на генерация, 
товар или междусистемна връзка;
7. вторичното регулиране не трябва да смущава 
действието на първичното регулиране;
8. вторичното регулиране на честотата и об-
менните мощности трябва да се използва само 
за компенсация на моментните отклонения на 
честотата и обменните мощности;
9. възстановяването на честотата и обмен-
ните мощности трябва да започне най-късно 30 
секунди след смущението и да завърши напълно 
до 15-ата минута;
10. когато един генераторен блок участва 
едновременно в първичното и вторичното регу-
лиране на честотата и обменните мощности, то 
действието на първичното и вторичното регули-
ране трябва да бъде координирано така, че да се 
постигне оптимална реакция на генераторния 
блок в съответствие с неговите технически ха-
рактеристики.
(4) По-важните изисквания към САРЧМ са 
следните:
1. точност 0,5 % – 1,5 % за измерване на 
активна мощност и 1,0 – 1,5 mHz за измерване 
на честота;
2. цикъл на вторичния регулатор 1 – 4 s.
(5) Операторът на електропреносната мрежа 
съгласно изискванията на Синхронната зона на 
Континентална Европа към ENTSO-E е длъжен 
да осигури резервни измервания на честотата и 
обменните мощности и възможност за автома-
тично превключване към резервното измерване 
при отпадане на основното.
Чл. 152. (1) Задачата на третичното регулиране 
е поддържане на резерва за вторично регулиране 
в границите по чл. 98, ал. 3 чрез използване на 
третичния резерв.
(2) Третичното регулиране на активната мощ-
ност е централно координирана системна услуга.
(3) С третичното регулиране на активната 
мощност се постигат следните цели:
1. сигурност в работата на вторичното регу-
лиране на честотата и обменните мощности чрез 
осигуряване на необходимия резерв на активна 
мощност;
2. разпределяне на работната мощност и ре-
зерва за вторично регулиране между отделните 
генератори по икономически критерии чрез 
автоматично или ръчно изменение на работната 
точка на производствените агрегати.
(4) В поддържането на необходимия резерв 
на активна мощност за третично регулиране 
участват източниците, определени по чл. 104.
Чл. 153. (1) Участието в корекцията на 
синхронното време в синхронната област на 
Синхронната зона на Континентална Европа 
към ENTSO-E е задължение на оператора на 
електропреносната мрежа.
(2) Работата при средната честота в синхрон-
ната област, различна от номиналната честота 50 
Hz, довежда до несъответствие между синхронно-
то и универсалното астрономическо време. Това 
отклонение служи за индикатор на работата на 
първичното, вторичното и третичното регулиране 
и не трябва да надвишава 30 секунди.
(3) Корекцията му включва работа при пла-
нова честота 49,99 Hz и 50,01 Hz в зависимост от 
посоката на отклонението за период от 24 часа.
(4) В синхронната област непрекъснатото 
наблюдение на отклонението на синхронното 
време и астрономическото време се извършва от 
южния координационен център към Синхронната 
зона на Континентална Европа към ENTSO-E и 
е задължение на оператора на електропреносната 
мрежа, който планира и графиците по честота.
Раздел III
Управление на източниците на балансираща 
енергия и студен резерв
Чл. 154. (1) Управлението на източниците на 
балансираща енергия и студен резерв се осъщест-
вява от оперативния персонал на оператора на 
електропреносната мрежа в ЦДУ в съответствие 
с Правилата за търговия с електрическа енергия.
(2) При управление на източниците на балан-
сираща енергия и студен резерв операторът на 
електропреносната мрежа се ръководи от прин-
ципа за непрекъснато поддържане на резерва за 
вторично регулиране в необходимото количество.
(3) Оперативният персонал на оператора на 
електропреносната мрежа поддържа непрекъс-
нато актуален списък на всички регистрирани 
предложения за участие в балансиращия пазар 
(в т. ч. и непродадените на свободния пазар раз-
полагаеми мощности), подредени по приоритет/
заслуги (цена и технически характеристики) в 
посока на увеличаване на производствената ра-
ботна мощност на електроенергийната система 
и в посока на намаляване на производствената 
мощност, независимо дали предложенията са 
направени от ползватели производители, или 
ползватели клиенти.
Чл. 155. (1) Когато в електроенергийната 
система има недостиг на производствена мощ-
ност или е изразходвана част от положителния 
диапазон за вторично управление, операторът 
на електропреносната мрежа: